Auditor's report — IRPC, period 2012Q1 (reviewed, opinion: disclaimer)
Auditor firm: PwC
Signing partner: วิเชียร กิ่งมนตรี

บริษัท ไออาร์พีซี จำกัด (มหาชน)

ข้อมูลทางการเงินรวมระหว่างกาลและ

ข้อมูลทางการเงินเฉพาะของบริษัทระหว่างกาล

(ยังไม่ได้ตรวจสอบ)

วันที่ 31 มีนาคม พ.ศ. 2555

รายงานการสอบทานข้อมูลทางการเงินระหว่างกาลโดยผู้สอบบัญชีรับอนุญาต

เสนอ คณะกรรมการของบริษัท ไออาร์พีซี จำกัด (มหาชน)

ข้าพเจ้าได้สอบทานงบแสดงฐานะการเงินรวมและงบแสดงฐานะการเงินเฉพาะบริษัท ณ วันที่ 31 มีนาคม พ.ศ. 2555
งบกำไรขาดทุนรวมและงบกำไรขาดทุนเฉพาะบริษัท งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะบริษัท  งบแสดงการเปลี่ยนแปลงส่วนของผู้ถือหุ้นรวมและงบแสดงการเปลี่ยนแปลงส่วนของผู้ถือหุ้นเฉพาะบริษัท และงบกระแสเงินสดรวมและงบกระแสเงินสดเฉพาะบริษัทสำหรับงวดสามเดือนสิ้นสุดวันเดียวกัน และหมายเหตุประกอบข้อมูลทางการเงิน
ระหว่างกาลแบบย่อของบริษัท ไออาร์พีซี จำกัด (มหาชน) และบริษัทย่อย และของเฉพาะบริษัท ไออาร์พีซี จำกัด (มหาชน) ตามลำดับ ซึ่งผู้บริหารของกิจการเป็นผู้รับผิดชอบในการจัดทำและนำเสนอข้อมูลทางการเงินระหว่างกาล เหล่านี้ ตามมาตรฐานการบัญชีฉบับที่ 34 เรื่อง งบการเงินระหว่างกาล ส่วนข้าพเจ้าเป็นผู้รับผิดชอบในการให้ข้อสรุปเกี่ยวกับข้อมูลทางการเงินระหว่างกาลดังกล่าวจากผลการสอบทานของข้าพเจ้า

ขอบเขตการสอบทาน

ข้าพเจ้าได้ปฏิบัติงานสอบทานตามมาตรฐานงานสอบทาน รหัส 2410 “การสอบทานข้อมูลทางการเงินระหว่างกาลโดยผู้สอบบัญชีรับอนุญาตของกิจการ” การสอบทานดังกล่าวประกอบด้วยการใช้วิธีการสอบถามบุคลากรซึ่งส่วนใหญ่เป็นผู้รับผิดชอบด้านการเงินและบัญชี และการวิเคราะห์เปรียบเทียบและวิธีการสอบทานอื่น การสอบทานนี้มีขอบเขตจำกัดกว่าการตรวจสอบตามมาตรฐานการสอบบัญชีทำให้ข้าพเจ้าไม่สามารถได้ความเชื่อมั่นว่าจะพบเรื่องที่มีนัยสำคัญทั้งหมดซึ่งอาจพบได้จากการตรวจสอบ ดังนั้นข้าพเจ้าจึงไม่อาจแสดงความเห็นต่อข้อมูลทางการเงินระหว่างกาลที่สอบทานได้

ข้อสรุป

ข้าพเจ้าไม่พบสิ่งที่เป็นเหตุให้เชื่อว่าข้อมูลทางการเงินระหว่างกาลดังกล่าวไม่ได้จัดทำขึ้นตามมาตรฐานการบัญชี ฉบับที่ 34 เรื่อง งบการเงินระหว่างกาล ในสาระสำคัญจากการสอบทานของข้าพเจ้า

งบแสดงฐานะการเงิน ณ วันที่ 31 ธันวาคม พ.ศ. 2554 ที่แสดงเปรียบเทียบ

งบการเงินรวมและงบการเงินเฉพาะบริษัทสำหรับปีสิ้นสุดวันที่ 31 ธันวาคม พ.ศ. 2554 (ก่อนปรับใหม่) ของบริษัท ไออาร์พีซี จำกัด (มหาชน) และบริษัทย่อย และของเฉพาะบริษัท ไออาร์พีซี จำกัด (มหาชน) ตามลำดับ ตรวจสอบโดยผู้สอบบัญชีอื่น
ในสำนักงานเดียวกับข้าพเจ้า ซึ่งได้แสดงความเห็นอย่างไม่มีเงื่อนไขตามรายงานลงวันที่ 13 กุมภาพันธ์ พ.ศ. 2555 นอกจากการสอบทานข้อมูลทางการเงินรวมระหว่างกาลและข้อมูลทางการเงินเฉพาะบริษัทระหว่างกาลสำหรับงวดสามเดือนสิ้นสุดวันที่ 31 มีนาคม พ.ศ. 2555 แล้ว ข้าพเจ้าได้ตรวจสอบรายการปรับปรุงตามที่กล่าวในหมายเหตุประกอบข้อมูลทางการเงินระหว่างกาลข้อ 3 ที่ใช้ในการจัดทำงบการเงินรวมและงบการเงินเฉพาะบริษัทสำหรับปีสิ้นสุดวันที่ 31 ธันวาคม พ.ศ. 2554 ขึ้นใหม่ 
งบแสดงฐานะการเงินรวมและงบแสดงฐานะการเงินเฉพาะบริษัท ณ วันที่ 31 ธันวาคม พ.ศ. 2554 ที่นำมาแสดงเปรียบเทียบเป็นส่วนหนึ่งของงบการเงินรวมและงบการเงินเฉพาะบริษัทสำหรับปีสิ้นสุดวันที่ 31 ธันวาคม พ.ศ. 2554 ที่ได้จัดทำขึ้นใหม่ ข้าพเจ้าเห็นว่ารายการปรับปรุงดังกล่าวเหมาะสมและได้นำไปปรับปรุงงบแสดงฐานะการเงินรวมและงบแสดงฐานะการเงินเฉพาะบริษัท ณ วันที่ 31 ธันวาคม พ.ศ. 2554 ตามควรแล้ว ข้าพเจ้าไม่ได้รับการแต่งตั้งให้ทำการตรวจสอบ สอบทานหรือวิธีอื่นใดต่องบการเงินรวมและงบการเงินเฉพาะบริษัทสำหรับปีสิ้นสุดวันที่ 31 ธันวาคม พ.ศ. 2554 นอกเหนือจากรายการปรับปรุงดังกล่าว ดังนั้นข้าพเจ้าจึงไม่สามารถแสดงความเห็นหรือให้ความเชื่อมั่นต่องบการเงินรวมและงบการเงินเฉพาะบริษัทสำหรับปีสิ้นสุดวันที่ 31 ธันวาคม พ.ศ. 2554 โดยรวม

ข้อมูลทางการเงินระหว่างกาลสำหรับงวดสามเดือนสิ้นสุดวันที่ 31 มีนาคม พ.ศ. 2554 ที่แสดงเปรียบเทียบ

งบกำไรขาดทุนรวมและงบกำไรขาดทุนเฉพาะบริษัท และงบกำไรขาดทุนเบ็ดเสร็จรวมและงบกำไรขาดทุนเบ็ดเสร็จ
เฉพาะบริษัท งบแสดงการเปลี่ยนแปลงส่วนของผู้ถือหุ้นรวมและงบแสดงการเปลี่ยนแปลงส่วนของผู้ถือหุ้นเฉพาะบริษัท และงบกระแสเงินสดรวมและงบกระแสเงินสดเฉพาะบริษัทสำหรับงวดสามเดือนสิ้นสุดวันที่ 31 มีนาคม พ.ศ. 2554 
(ก่อนปรับใหม่) ของบริษัท ไออาร์พีซี จำกัด (มหาชน) และบริษัทย่อย และของเฉพาะบริษัท ไออาร์พีซี จำกัด (มหาชน) ตามลำดับ สอบทานโดยผู้สอบบัญชีอื่นในสำนักงานเดียวกับข้าพเจ้าซึ่งได้เสนอรายงานลงวันที่ 26 เมษายน พ.ศ. 2554 ว่า
ไม่พบสิ่งที่เป็นเหตุให้เชื่อว่างบการเงินรวมระหว่างกาลและงบการเงินเฉพาะบริษัทระหว่างกาลดังกล่าวไม่ถูกต้องตามที่ควรในสาระสำคัญตามหลักการบัญชีที่รับรองทั่วไป นอกจากการสอบทานข้อมูลทางการเงินรวมระหว่างกาลและข้อมูลทางการเงินเฉพาะบริษัทระหว่างกาลสำหรับงวดสามเดือนสิ้นสุดวันที่ 31 มีนาคม พ.ศ. 2555 แล้ว ข้าพเจ้าได้ตรวจสอบรายการปรับปรุงตามที่กล่าวในหมายเหตุประกอบข้อมูลทางการเงินระหว่างกาลข้อ 3 ที่ใช้ในการจัดทำงบการเงินรวมระหว่างกาลและงบการเงินเฉพาะบริษัทสำหรับงวดสามเดือนสิ้นสุดวันที่ 31 มีนาคม พ.ศ. 2554 งบกำไรขาดทุนรวมและงบกำไรขาดทุนเฉพาะบริษัท และงบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะบริษัท งบแสดงการเปลี่ยนแปลงส่วนของผู้ถือหุ้นรวมและงบแสดงการเปลี่ยนแปลงส่วนของผู้ถือหุ้นเฉพาะบริษัท และงบกระแสเงินสดรวมและงบกระแสเงินสดเฉพาะบริษัทสำหรับงวดสามเดือนสิ้นสุดวันที่ 31 มีนาคม พ.ศ. 2554 ที่แสดงเปรียบเทียบได้จัดทำขึ้นใหม่ ข้าพเจ้าเห็นว่ารายการปรับปรุงดังกล่าวเหมาะสมและได้นำไปปรับปรุงงบการเงินรวมระหว่างกาลและงบการเงินเฉพาะบริษัทระหว่างกาลดังกล่าวตามควรแล้ว ข้าพเจ้าไม่ได้รับการแต่งตั้งให้ทำการตรวจสอบ สอบทานหรือวิธีอื่นใดต่องบการเงินรวมระหว่างกาลและงบการเงินเฉพาะบริษัทระหว่างกาลสำหรับงวดสามเดือนสิ้นสุดวันที่ 31 มีนาคม พ.ศ. 2554 นอกเหนือจากรายการปรับปรุงดังกล่าว ดังนั้นข้าพเจ้าจึงไม่สามารถแสดงความเห็นหรือให้ความเชื่อมั่นต่องบการเงินรวมระหว่างกาลและงบการเงินเฉพาะบริษัทระหว่างกาลสำหรับงวดสามเดือนสิ้นสุดวันที่ 31 มีนาคม พ.ศ. 2554 โดยรวม

วิเชียร กิ่งมนตรี

ผู้สอบบัญชีรับอนุญาตเลขที่ 3977

บริษัท ไพร้ซวอเตอร์เฮาส์คูเปอร์ส เอบีเอเอส จำกัด

กรุงเทพมหานคร

3 พฤษภาคม พ.ศ. 2555